Masser af danske muslimer er enige med de britiske imamer, der vil forhindre de tre London-terrorister i at få en islamisk begravelse. Hvad mener du?

- Jeg synes ærligt talt de sender et godt signal.

- At man kan ikke slippe for alt, bare fordi man gøre det i Guds navn.

Signalværdien er vigtig

- På den anden side føler jeg også med familien som ikke har set det komme, at deres børn er blevet ekstremister og har udøvet terror og nu bare vil have dem begravet.

- Men signalværdien her er vigtigt.

Sådan skriver Quasam NA på DRnyheders facebookside i an af de 91 kommentarer, der er kommet til 130 britiske imamers udmelding om, at de tre muslimer, der myrdede løs lørdag aften i London, ikke fortjener en islamisk begravelse. Og de 181 likes viser at Quasam ikke står alene:

De skal forstå de ikke er en del af islam

- Det er et rigtig godt signal at sende, så de virkelig forstår de ikke er en del af Islam og fællesskabet.!

- Jeg har altid lært at slår man ihjel, så har man taget et andet liv og alle himlens porte er lukket for evigt, skriver Ahmed, der har skrevet den næstmestpopulære kommentar på DRs Facebook.

Islamisk begravlelse? Det fortjener de svin ikke

På EkstraBladets Facebookside er muslimske Raziq A også glad for de britiske imamers udmelding:

- Som en muslim, så støtter jeg den tiltag.

- Disse svin fortjener ikke at få en islamiske begravelse, skriver han i den kommentar, der pt er mest populær.

Hvad tænker du? Er det klogt at afskære nogen fra at blive begravet i sin tro?

nationen! har forsøgt at få en kommentar fra Det Islamiske Trossamfund i Danmark- som via deres Begravelsesservice hjalp med at begrave Omar El-Hussein - for at høre hvad de tænker om den britiske melding. Trossamfundet har ikke svaret endnu.